
 17.1.2007
 BG
 Официален вестник на Европейския съюз
 L 10/9
 РЕГЛАМЕНТ (ЕО) No 34/2007 НА КОМИСИЯТА
 от 16 януари 2007 година
 за определяне на единен коефициент за намаляване, приложим за заявленията за лицензии за внос на банани с произход от страните от АКТБ за периода до 31 декември 2007 г.
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 1964/2005 на Съвета от 29 ноември 2005 г. относно митническите ставки за банани (1),
 като взе предвид Регламент (ЕО) No 1789/2006 на Комисията от 5 декември 2006 г. относно откриването и управлението на тарифна квота за внос на банани с код по КН 0803 00 19 с произход от страните от АКТБ за периода от 1 януари до 31 декември 2007 г. (2), и по-специално член 5, параграф 2 от него,
 като има предвид, че:
 (1)
 Заявленията за лицензии за внос, подадени в държавите-членки в съответствие с член 4 от Регламент (ЕО) No 1789/2006 и изпратени на Комисията в съответствие с член 5 от този регламент, надвишават наличните количества, определени в неговия член 2, буква а), тоест 146 848 тона за операторите, посочени в глава II.
 (2)
 Следователно следва да се определи единен коефициент за намаляване за всяко заявление,
 ПРИЕ НАСТОЯЩИЯ РЕГЛАМЕНТ:
 Член 1
 За всяко заявление за лицензия за внос, подадено от операторите, посочени в глава II от Регламент (ЕО) No 1789/2006, по тарифна подквота от 146 848 тона, се прилага единен коефициент за намаляване от 89,823072 %.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 16 януари 2007 година.
 За Комисията
 Jean-Luc DEMARTY
 Генерален директор на Генерална дирекция „Земеделие и развитие на селските райони“
 (1) ОВ L 316, 2.12.2005 г., стр. 1.
 (2) ОВ L 339, 6.12.2006 г., стр. 3.
 